# SOKERIRASITUSKOE

**Miksi tehdään**

Kokeen tarkoituksena on tutkia elimistön kykyä säädellä sokeritasapainoa.

**Tutkimukseen valmistautuminen**

Koe tehdään aamulla.

Lapsen tulee olla syömättä edellisestä illasta klo 20 alkaen, vain lasillisen vettä saa juoda. Myöskään purukumin käyttö ei ole sallittua.

Tutkimuspäivän aamuna ennen koetta ei saa ottaa seuraavia lääkkeitä:

Prednison, Prednisolon, Deksametason, Medrol, Solomet tai Hydro-  
 cortison sekä astman hoitavat kortisonilääkkeet.

Ota lapsen oma lääke mukaan, koska lääkkeen voi antaa heti tutkimuksen jälkeen poliklinikalla.

**Tutkimuksen kulku**

Tutkimukseen tulee varata aikaa koko aamupäivä.

Alkuverinäytteiden jälkeen lapsi juo sokeriliuoksen.

Verinäytteet otetaan joko sormenpäästä tai laskimosuonesta testin alussa, yhden tunnin ja kahden tunnin kuluttua.

**Tutkimuksen aikana**

Kokeen aikana ei saa nauttia mitään suun kautta.

Liikkumista tulee välttää kahden tunnin aikana.

Vanhemmat voivat olla mukana tutkimuksen ajan.

Kokeen jälkeen lapsi ei tarvitse erityisseurantaa.

Tarvittaessa saatte lisätietoja tutkimuksen toteuttavan yksikön sairaanhoitajalta.